от петте разтвора в продължение на 30 минути. За всяка зона трябва да се използва един и същ разтвор по време на цялото изпитване. Разтворите са:
 Сярна киселина: 19 об. %, воден разтвор;
 Натриев хидроксид: 25 об. %, воден разтвор;
 Метанол/бензин: концентрация 30 %/70 %;
 Амониев нитрат: 28 % тегловни, воден разтвор;
 Течност за измиване на автомобилни стъкла
 При излагането образецът трябва да е поставен с излаганата зона нагоре. Върху подлаганата зона се поставя само един слой от стъклена вата (около 0,5 mm) с подходящи размери. С помощта на пипета върху подлаганата зона се нанасят 5 ml от изпитвателната течност. Слоят вата се сваля след поставянето на бутилката под налягане в продължение на 30 минути.
 З.6. УСЛОВИЯ НА ИЗПИТВАНЕТО
 а)
 Цикъл на повишаване на налягането
 Както е определено в последователността на изпитването, бутилката се подлага на циклично изменение на хидравличното налягане от налягане не по-малко от 2 МРа до налягане не по-голямо на 26 МРа. Общата продължителност на цикъла трябва да е не по-малка от 66 секунди и да включва задържане на налягане 26 МРа в продължение на не по-малко от 60 секунди. Номиналният цикъл е следният:
 Повишаване на налягането от ≤ 2 MPa до ≥ 26 MPa;
 Поддържане на налягане ≥ 26 MPa в продължение на не по-малко от 60 секунди;
 Понижаване на налягането от ≥ 26 MPa до ≤ 2 MPa;
 Общата продължителност на цикъла трябва да е не по-малка от 66 секунди.
 б)
 Налягане при излагане на други течности
 След нанасянето на другите течности бутилката се подлага на налягане по-голямо или равно на 26 МРа в продължение на не по-малко от 30 минути.
 в)
 Излагане на ниски и високи температури
 Както е определено в последователността на изпитването, цялата външна повърхност на бутилката се подлага на въздействието на много топъл или много студен въздух. Ниската температура трябва да бъде – 40 °C или по-ниска, а високата температура трябва да бъде 82 °C ± 5 °C. При излагането на ниска температура температурата на течността в бутилките от тип CNG-1 трябва да се следи, като се използва термодвойка, монтирана в бутилката, за да се гарантира, че се поддържа стойност от – 40 °C или по-ниска.
 З.7. ПРОЦЕДУРА ЗА ИЗПИТВАНЕ
 а)
 Предварителна подготовка на бутилката
 Всяка от петте зони в горната част на бутилката, определени за излагане на другите течности, се подлага на предварителна подготовка посредством един удар с върха на тялото на махалото в нейния геометричен център. След удара петте зони трябва да се подготвят допълнително посредством удари с чакъл.
 Централната зона от долната част на бутилката, която ще се потапя, се подлага на предварителна подготовка посредством удари с върха на тялото на махалото в три места, разположени на около 150 mm едно от друго.
 След ударите същата централна зона, върху която са нанесени ударите, трябва отново да се подготви предварително посредством удари с чакъл.
 По време на предварителната подготовка бутилката не трябва да е под налягане.
 б)
 Последователност и изпитвателни цикли
 Последователността на подлагане на въздействието на околната среда, броят на циклите на изменение на налягането и температурата, които